Italia a fost aproape de o tragedie. Explozii puternice au zguduit portul Ancona.
Explozii și un incendiu uriaș în Portul Ancona. Oamenilor li s-a cerut să rămână în case și să țină ferestrele închise. În apropiere de port sunt o fabrică de nitrogen lichid și o uzină de metan.
Italia a fost aproape de o tragedie noaptea trecută. Explozii puternice au zguduit portul Ancona, unde a izbucnit un uriaș incendiu. În apropiere sunt o companie care produce nitrogen lichid, o uzină de metan și o centrală electrică. Toată lumea s-a temut de o repetare a dezastrului din Beirut.Primăria din Ancona a ordonat imediat să fie închise toate școlile, universitățile și parcurile, iar oamenilor li s-a cerut să stea în case și să nu deschidă ferestrele. Pompierii italieni au intervenit cu 16 echipe și au reușit să prevină o catastrofă – focul a ars doar camioane și depozite, fără să facă vreo victimă.